कञ्चनजंघा सेसेलुङ गोल्डकपको उपाधि सुनसरीलाई
फुङलिङमा आयोजित प्रथम कञ्चनजंघा सेसेलुङ गोल्डकपको उपाधि चकरघट्टी फुटबल क्लब सुनसरीले जितेको छ ।  वुधबार सम्पन्न प्रतियोगितामा छिमेकी जिल्ला मोरङको सगरमाथा युथ क्लबलाई टाइब्रेकरमा ४–३ गोल अन्तरले पराजित गर्दै उपाधि जितेको हो । 
ताप्लेजुङ — फुङलिङमा आयोजित प्रथम कञ्चनजंघा सेसेलुङ गोल्डकपको उपाधि चकरघट्टी फुटबल क्लब सुनसरीले जितेको छ ।  वुधबार सम्पन्न प्रतियोगितामा छिमेकी जिल्ला मोरङको सगरमाथा युथ क्लबलाई टाइब्रेकरमा ४–३ गोल अन्तरले पराजित गर्दै उपाधि जितेको हो । निर्धारित समयमा दुवै टिमले १–१ को बराबरी खेलेका थिए । टाइब्रेकरमा मोरङका सुशील राईले हानेको गोल सुनसरीका गोलकिपर अभिशेक राईले बचाएपछि र अर्का अभिशेक लिम्बूले हानेको गोल पोलमा ठोकिएर फर्किएपछि सुनसरीले उपाधि चुम्यो । विजेता सुनसरीले ३ लाख २ हजार हात पार्‍यो भने उपविजेता मोरङले १ लाख ५१ हजारमा चित्त बुझायो । पुस ४ गतेदेखि सुरु भएको प्रतियोगितामा ८ टिमको सहभागिता रहेको थियो । चासोक तङ्नाम-२०८० को अवसरमा कञ्चनजंघा फुङलिङ क्लब, चासोक तङ्नाम सञ्चालक समिति र ङावोरक सङ्जुम्भोको आयोजनामा प्रतियोगिता सञ्चालन गरिएको हो । 